CELEX: 62015CN0208
Language: hr
Date: 2015-05-05 00:00:00
Title: Predmet C-208/15: Zahtjev za prethodnu odluku koji je 5. svibnja 2015. uputio Kúria (Mađarska) – Stock ’94 Szolgáltató Zrt. protiv Nemzeti Adó- és Vámhivatal Dél-dunántúli Regionális Adó Főigazgatósága (NAV)

20.7.2015   
            
            
               HR
            
            
               Službeni list Europske unije
            
            
               C 236/27
            
         Zahtjev za prethodnu odluku koji je 5. svibnja 2015. uputio Kúria (Mađarska) – Stock ’94 Szolgáltató Zrt. protiv Nemzeti Adó- és Vámhivatal Dél-dunántúli Regionális Adó Főigazgatósága (NAV)
   (Predmet C-208/15)
   (2015/C 236/37)
   Jezik postupka: mađarski
   
      Sud koji je uputio zahtjev
   
   Kúria
   
      Stranke glavnog postupka
   
   
      Tužitelj: Stock ’94 Szolgáltató Zrt.
   
      Tuženik: Nemzeti Adó- és Vámhivatal Dél-dunántúli Regionális Adó Főigazgatósága (NAV)
   
      Prethodna pitanja
   
   
               1.
            
            
               Treba li članak 1. stavak 2., članak 2. stavak 1. točke (a) i (c), članak 14. stavak 1., članak 24. stavak 1., članak 73., članak 78. točku (b) i članak 135. stavak 1. točku (b) Direktive Vijeća 2006/112/EZ (1) od 28. studenoga 2006. (u daljnjem tekstu: Direktiva o PDV-u) tumačiti na način da isporuka robe i dodjela kredita provedeni u skladu s ugovorom potpisanim između otkupljivača i proizvođača predstavljaju neovisne transakcije (distinct and independent) u svrhe PDV-a, ili na način da postoji jedinstvena (single) transakcija čiji oporezivi iznos uključuje, osim naknade u zamjenu za isporučenu robu, i kamate na dodijeljeni kredit?
            
         
               2.
            
            
               Ako je potonje tumačenje u skladu s Direktivom o PDV-u, može li se ta direktiva tumačiti na način da u vezi s jedinstvenom (single) transakcijom, koja obuhvaća isporuku robe oporezive PDV-om i pružanje usluga izuzetih od PDV-a, ta transakcija predstavlja izuzeće od načela opće primjene PDV-a? U slučaju da je tomu tako, koje je kriterije potrebno primijeniti?
            
         
               3.
            
            
               Utječe li na odgovor na gore navedena pitanja, i ako da, u kojoj mjeri, činjenica da otkupljivač može u skladu s ugovorom pružati nove usluge u korist i na zahtjev proizvođača, odnosno da može kupiti poljoprivredne proizvode koje je proizvođač proizveo?
            
         
      (1)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, str. 1.) (SL, posebno izdanje na hrvatskom jeziku, poglavlje 9., svezak 1., str. 120.).